ሬክስ ቲለርሰን በኢትዮጵያ ጉብኝታቸው በአፍሪካ ቀንድ ፖለቲካዊ ጉዳዮች ላይ እንደሚመክሩ ተገለጸ
የአሜሪካ ውጭ ጉዳይ ሚኒስትር ሬክስ ቲለርሰን በተያዘው ሳምንት አጋማሽ  በሚያደርጉት ጉብኝት ኢትዮጵያን ጨምሮ በአፍሪካ ቀንድ ፖለቲካዊ ጉዳዮች ላይ ትኩረት ሠጠተው እንደሚመክሩ ተገለጸ ።      የአሜሪካው ውጪ ጉዳይ ሚኒስትር ሬክስ ቲሊርስን በኢትዮጵያ በዚህ ሳምንት አጋማሽ የሚያደርጉት ጉብኝት በኢትዮጵያ ወቅታዊ የፖለተካ ሁኔታ፣ በደቡብ ሱዳንን ቀውስ እና የሶማሊያን ደህንነት ላይ  ትኩረቱ እንደሚያደርግ የአሜሪካ የአፍሪካ ጉዳዮች ቢሮ አስታወቀ፡፡የቢሮው ተጠባባቂ ረዳት ሚኒሰትር አምባሳደር ዶናልድ ያማማቶ ስለ አሜሪካ የውጭ ጉዳይ ሚኒስትሩ ጉብኝት ከዋሽንግተን ዲሲ በተለያዩ ሀገራት ለሚገኙ ጋዜጠኞች  በቴሌ ኮንፈረንስ  ባደረጉት ገለጻ ሚኒስትሩ በኢትዮጵያ ቆይታቸው ስለሶስቱ ሀገራት ወቅታዊ ሁኔታ ትኩረት ሰተው እንደሚመክሩ አስረድተዋል፡፡ሬክስ ቲሊርስን በኢትዮጵያ በሚኖራቸው ቆይታ ከጠቅላይ ሚኒስትር ኃይለማርያም ደሳለኝ፣ ከውጪ ጉዳይ ሚኒስትሩ ዶክተር ወርቅነህ ገበየው እና ከአፍሪካ ህብረት ኮሚሺን ኮሚሽነር ሙሳ ፋቂ ጋር እንደሚገናኙ ለማወቅ ተችሏል፡፡ ሬክስ ቲሊርስን በሳምንቱ  ከኢትዮጵያ በተጨማሪ ጂቡቲን፣ ኬንያን ፣ናይጄሪያን እና ቻድን ለመጎብኘት ቀጠሮ ይዘዋል፡፡የአሜሪካ የውጭ ጉዳይ ሚኒስትሩ በነገው ዕለት አዲስ አበባ ይገባሉ ይገባሉ ተብሎ ይጠበቃል ።